Charles January

Charles James January (født 1. februar 1888 i Ferguson i Missouri, død 26. april 1970 i Hidalgo County i Texas) var en amerikansk fotballspiller som deltok i de olympiske leker 1904 i St. Louis.

January vant en olympisk sølvmedalje i fotball under OL 1904 i St. Louis. Han var med på det amerikanske laget Christian Brothers College som kom på andreplass i fotballturneringen bak det canadiske laget Galt Football Club.
Christian Brothers tapte første kampen med 0-7 til det canadiske laget som også vant over det andre amerikanske laget, St. Rose Parish, med 4-0 og ble olympiske mestere i fotball.

De amerikanske lagene Christian Brothers College og St. Rose Parish spilte siden tre kamper innen de kunne kåre en sølvvinner. De to første kampene endte 0-0 og den tredje kampen vant Christian Brothers College med 2-0. Det var kun tre lag som deltok i fotballturneringen som ble gjennomført 16. til 23. november 1904. 
January var midtbanespiller og spilte alle fire kampene.

Hans brødre John og Thomas spilte også på laget Christian Brothers College.

 OL-medaljer 
 1904  St. Louis - 16px|Sølv Sølv i fotball,  USA

 Referanser 

 Eksterne lenker 


Kategori:Fotballspillere fra USA
Kategori:Medaljevinnere under Sommer-OL 1904
Kategori:Deltakere for USA under Sommer-OL 1904
Kategori:Fotballspillere under Sommer-OL 1904
Kategori:Personer fra Saint Louis County i Missouri
Kategori:Olympiske medaljevinnere i fotball